**מוטי אילוביץ** (או בהגייה יידית: **מאטי אילאוויטש**) הוא משורר, זמר-יוצר, מלחין וגראמער חסידי אמריקאי.

ביוגרפיה
--------

אילוביץ נולד ב-1988 לאביו יוסף הערש, חסיד סאטמאר, בבורו פארק, ברוקלין.

בישיבה קטנה למד בישיבת 'כוונת הלב' בבורו פארק, והמשיך בישיבה גדולה בישיבת נייטרא.

בחשוון תשס"ז נשא את בתו של יודל וויינגרטן. כיום הזוג מתגורר בסטטן איילנד.

קריירה מוזיקלית
---------------

מוטי החל את דרכו כגראמער בחתונות וכמלחין וכותב שירים לגדולי הזמרים במוזיקה החסידית בהם: מוטי שטיינמץ, ליפא שמלצר, ישראל ורדיגר, שלומי גרטנר, שלמה טויסיג, אהרלה סמט, מיכאל שניצלר, עקיבא גרומן ועוד. ומשם החל את דרכו להתפרסם בקרב הציבור החרדי.

אילוביץ' בשירה בחתונה חסידית
כמה לחנים שלו הפכו למפורסמים, ביניהם השירים: **בריוועלע** שהלחין למוטי שטיינמץ, **האדרת והאמונה**, **בכל צער וצער**.

במהלך השנים הוציא מוטי קאברים ביידיש לשירים של זמרים ישראליים. בשנת 2020 הוציא ביחד עם מוישי שוורץ קאבר ביידיש לשירו של ישי ריבו, הלב שלי. בשנת 2021 הוציא יחד עם מנדי הרשקוביץ קאבר ביידיש לשירו של חנן בן ארי, שבורי לב. בשנת 2022 הוציא גרסת כיסוי ביידיש לשיר של שולי רנד 'עוקר הרים' בשם **ליל שישי**.

מוטי גם השתתף בהצגת היידיש **אונטערן שטוהל** בשנת 2018 עם השיר שלו "ושבו בנים" שהוציא מאוחר יותר כשיר נפרד.

### פרסום האלבומים

ב-2015 מוטי הוציא את אלבום הבכורה שלו בשם **מחשבות**, רוב שירי האלבום הן פואמות בשפת היידיש.

את אלבומו השני **תשע"ח** השיק מוטי בשנת תשע"ח, והוא קרוי על שמה של השנה העברית בה היא פורסמה (2018), את האלבום הפיק נפתלי משה שניצלר, והוא הופץ על ידי חברת **ניגון מיוזיק**. באלבום 10 יצירות בשפת היידיש.

אלבומו השני של אילוביץ 'תשע"ח'
בשנת 2019 השתתף באלבום **טביעת אצבע** - לחני ר' ישראל באדאנסקי, בהפקת נפתלי משה שניצלר עם הזמרים: שמילי אונגר, מנדי וייס, שלמה דסקל, מנחם מושקוביץ, אייזיק האניג, זאנוויל וויינברגר, יששכר גוטמן, יומי לאווי, דובי מייזלס, בני פרידמן, ליפא שמלצר, בערי וועבער, מנדי הרשקוביץ, מונה רוזנבלום, אברומי ברקו, רובי בנט, משה לאופר, משה קרויס, יואלי דיקמן, מקהלת ידידים העולמית, מקהלת חברים ומקהלת שירה.

בשנת 2020 הוציא את אלבומו השלישי בשם **רעיונות**. האלבום הוציא כמה שירים שהיו להיטים במוזיקה החסידית, כך השיר "אידישע תאוות" (תאוות יהודיות) שזכה גם לקליפ היה שיר שקיבל הרבה תהודה.

בשנת 2023 הוציא אלבום שירים נוסף בשם **השגות**, בו פרסם את שיריו שהוא יצר. השם השגות הוא על משקל השמות של האלבומים האחרים שלו.

אחרי הטבח בשמחת תורה 2023 בישראל הוא הוציא פיוט שכתב נגד אנטישמיים שדורשים ממדינת ישראל לנצור האש מעזה. השיר היווה צעד חריג שאילוביץ כחסיד סאטמער השמיע דעות פרו ישראליות.

דיסקוגרפיה
----------

### אלבומים

* **מחשבות**, 2015
* **תשע"ח**, 2019
* **רעיונות**, 2020
* **השגות**, 2023

### השתתפות באלבומים

* **ביד היוצר**, מקהלת מלכות, 2016
* **טביעת אצבע**, 2019
* **תתחדש**, הרשי רוזנברג, 2022

### סינגלים

* מחרוזת **חופה** - עם אייזיק האניג ושלומי גרטנר, 2018
* **ונצעק**, 2020
* **מיין הארץ** (הלב שלי) - קאבר לשירו של ישי ריבו בשפת היידיש יחד עם מוישי שווארץ (2020).
* **שבורי לב** - קאבר לשירו של חנן בן ארי בשפת היידיש, יחד עם מנדי הרשקוביץ' 2021.
* **ליל שישי** - קאבר בשפת היידיש לשירו של שולי רנד עוקר הרים, 2022
* **אחד מי יודע** - בדואט עם יודי ביאלוסטוצקי והילד גרשון דוד טווערסקי, עיבוד של דייוויד טויב, 2022

קישורים חיצוניים
----------------

ויקישיתוף מדיה וקבצים בנושא **מוטי אילוביץ** בוויקישיתוף
* 

* אתר האינטרנט הרשמי של מוטי אילוביץ
* 

* מוטי אילוביץ, ברשת החברתית אקס (טוויטר)

* מוטי אילוביץ, ברשת החברתית אינסטגרם

* מוטי אילוביץ, סרטונים בערוץ היוטיוב

* מוטי אילוביץ, באתר ספוטיפיי

* מוטי אילוביץ, באתר MusicBrainz (באנגלית)

* מוטי אילוביץ, באתר דיזר

הערות שוליים
------------

1. ↑  **די ניגון**.
2. ↑  השיר **הכל טוב**.
3. ↑  **מיין הארץ**, הלב שלי, מוישי שוורץ ומוטי אילוביץ' הגרסה ביידיש באתר יוטיוב.
4. ↑  שבורי לב, איך זה נשמע ביידיש?, ידיעה באתר סרוגים
5. ↑  הגרסה המפתיעה של מוטי אילוביץ וידידים ללהיט של שולי רנד, ידיעה באתר JDN - חדשות חרדים.
6. ↑  ושבו בנים - מאטי אילאוויטש
7. ↑  מוטי אילוביץ באלבום בכורה
8. ↑  "מחשבות" • אלבום בכורה לזמר מוטי אילוביץ', ידיעה באתר geula.fm.
9. ↑  אלבומו השני של מוטי אילוביץ', ידיעה באתר JDN - חדשות חרדים.
10. ↑  תשע"ח; מוטי אילוביץ' באלבום חדש, ידיעה באתר **חסידיניוז**.
11. ↑  ידיעה באתר "חסידיניוז"
12. ↑   Motty Ilowitz - Yiddishe Taavos (Video) | מאטי אילאוויטש – אידישע תאוות, סרטון בערוץ "Motty Ilowitz מאטי אילאוויטש", באתר יוטיוב (אורך: 07:18)
13. ↑   ונצעק, בביצוע מוטי אילוביץ, וידאו קליפ של השיר באתר יוטיוב (אורך: 6:20), 6 באפריל, 2020
14. ↑  מיין הארץ, הלב שלי ביידיש, מוטי אילוביץ' ומוישי שוורץ באתר יוטיוב.
15. ↑  שבורי לב, מוטי אילוביץ' ומנדי הרשקוביץ באתר יוטיוב.
16. ↑   ליל שישי, בביצוע מוטי אילוביץ, מקהלת ידידים, וידאו קליפ של השיר באתר יוטיוב (אורך: 4:45)
17. ↑   אחד מי יודע, בביצוע מוטי אילוביץ, יודי ביאלוסטוצקי, וידאו קליפ של השיר באתר יוטיוב (אורך: 4:34)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011546179405171
* MusicBrainz: 195e3b45-2961-4ca0-a980-b2fc49fa0b29
* VIAF: 12166234235896042251
* WorldCat (עם VIAF): 12166234235896042251

 |